આજના ઝંઝાવાતી જમાનામાં સવારે આંખ ઉઘડે ત્યારે યુદ્ધ અને સંઘર્ષના, મોત, હતાશા અને આફતોના સમાચાર કાન પર અથડાય છે. દુનિયાનો કોઈ ખૂણો આ દુર્ઘટનાઓથી ખાલી નથી. આવા વાતાવરણમાં આંતરિક શાંતિનો અનુભવ કરવો તે અત્યંત જરૂરી છે પણ આવો અનુભવ દુષ્કર બનતો જાય છે. સરકારી તંત્રો નાકામયાબ છે. ધર્મમાં પણ સલામત વિશ્રામસ્થાનો જડતા નથી અને પર્યાવરણના સત્યાનાશની પ્રક્રિયા દ્વારા દુનિયા પોતાનો અને સાથે આપણો પણ વિનાશ વહોરી રહી છે.